סוואה לי

חליף מאליק אבן שמאן בראון (באנגלית: Khalif Malik Ibn Shaman Brown; נולד ב-7 ביוני 1993), ידוע בשם הבמה סוואה לי (Swae Lee), הוא ראפר, זמר ומלחין אמריקאי.

ביוגרפיה 
חליף מאליק אבן שמאן בראון נולד באינגלווד, לאם חד הורית שעבדה על טנקים בצבא ארצות הברית. בראון גדל בטופלו שבמיסיסיפי והחל ליצור מוזיקה בתיכון עם אחיו סלים ג'קסמי והראפר המקומי ליל פנץ בתור "Dem Outta St8 Boyz".

לאחר שסיים את בית הספר התיכון, ב-2013 בראון, לצד אחיו סלים ג'קסמי, הקימו את להקת "ריי סרמרד", ומאז הוציאו שלושה אלבומי אולפן יחד.

במרץ 2015 הוציא את הסינגל הראשון שלו כאמן סולו, "Drinks on Us", יחד עם פיוצ'ר ודה ויקנד.

באפריל 2017 התארח בשירו של פרנץ' מונטנה, "Unforgettable". השיר הגיע בשיאו למקום השלישי בבילבורד הוט 100 והפך לסינגל הראשון של סוואה לי להגיע לעשירייה הפותחת במצעד.

באוקטובר 2018 יצא השיר "Arms Around You" של ליל פאמפ ו-XXXTentacion בהשתתפות סוואה לי ומאלומה. השיר הגיע למקום הראשון במצעד ה-TV של מדיה פורסט.

בנובמבר 2018 התארח בשירו של פוסט מאלון, "Sunflower", אשר נכלל באלבומו של מאלון, Hollywood's Bleeding ובפסקולו של הסרט "ספיידרמן: ממד העכביש". השיר הגיע בשיאו למקום הראשון בבילבורד הוט 100 וזכה לסך של כ-1.4 מיליארד השמעות ברשת הזרמת המדיה ספוטיפיי.

במאי 2019 התארח בלהיטה של מדונה, "Crave" אשר נכלל באלבומה Madame X.

דיסקוגרפיה

ריי סרמרד 
 2015: SremmLife
 2016: SremmLife 2
 2018: SR3MM

קישורים חיצוניים

הערות שוליים 

ראפרים אמריקאים
מלחינים אמריקאים
זמרים-יוצרים אמריקאים
קליפורניה: אישים
אמני אינטרסקופ רקורדס
אמריקאים שנולדו ב-1993